Na podlagi 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722) in 203/20 – ZIUPOPDVE in 119/21 – ZČmlS-A; v nadaljnjem besedilu: ZDR-1) in tretjega odstavka 70. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E; [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZintPK-C in 203/20 - ZIUPOPDVE)

**Ministrstvo za obrambo**, Vojkova cesta 55, 1000 Ljubljana, objavlja javno objavo za prosto strokovno tehnično delovno mesto

**KOORDINATOR VII/2 – vodja tehničnih pregledov (m/ž)** (šifra DM 102898),v Sekretariatu generalnega sekretarja, Službi za splošne zadeve, Oddelku za prometne zadeve, **za nedoločen čas, s polnim delovnim časom.**

Kandidati, ki se bodo prijavili na prosto strokovno tehnično delovno mesto, morajo izpolnjevati naslednje pogoje:

**Zahtevana izobrazba**:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja),
* najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja),
* najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja).

**Zahtevane delovne izkušnje**:

* 3 leta. Od tega najmanj 2 leti delovnih izkušenj na področju avtoservisne dejavnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

**Delovne izkušnje se dokazujejo z verodostojnimi listinami**, iz katerih sta razvidna čas opravljanja dela in stopnja izobrazbe.

**Pogoji:**

* preizkus strokovne usposobljenosti za izvajalce tehničnih pregledov vozil.

**Posebni pogoji:**

* dovoljenje za dostop do tajnih podatkov stopnje »INTERNO« (I, I-E,I-N).

**Želena znanja, sposobnosti in lastnosti**:

* angleški jezik SLP 2221.

**Naloge:**

* organiziranje, razporejanje in usklajevanje izvajanja postopkov tehničnih pregledov vozil,
* priprava navodil za izvajanje postopkov tehničnih pregledov vozil,
* zagotavljanje nadzora nad izvajanjem tehničnih pregledov vozil in kontrolorji,
* skrb za seznanjanje kontrolorjev s predpisi in navodili, skrb za interna usposabljanja kontrolorjev in ugotavljanje njihove usposobljenosti oziroma potrebe po izobraževanju,
* sodelovanje z ograni, ki izvajajo nadzor,
* zagotavljanje nadzora nad merilnimi napravami in opremo, načrtovanje periodničnih pregledov oziroma kalibracije naprav.

**Prijava na prosto strokovno tehnično delovno mesto mora biti obvezno pripravljena na obrazcu »VLOGA ZA ZAPOSLITEV«, ki je priloga te javne objave, z natančno izpolnjenimi vsemi rubrikami in lastnoročno podpisano izjavo o izpolnjevanju pogojev. Prijave, ki ne bodo vključevale obrazca, ne bodo upoštevane v izbirnem postopku.**

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe (študijski program) ter leto in ustanova, na kateri je bila izobrazba pridobljena,
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V prijavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu ter navede stopnjo zahtevnosti delovnega mesta,
3. pisno izjavo kandidata, da:

* je državljan Republike Slovenije,
* nima dvojnega državljanstva,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. pisno izjavo, da soglaša s tem, da se bo zanj opravilo varnostno preverjanje skladno s 35. členom Zakona o obrambi (Uradni list RS, št. 103/04 – uradno prečiščeno besedilo, 95/15 in 139/20);
2. pisno izjavo, da soglaša s tem, da se bo zanj opravilo varnostno preverjanje za dostop do tajnih podatkov stopnje »interno« skladno s Zakonom o tajnih podatkih (Uradni list RS, št. 50/06 – uradno prečiščeno besedilo, 9/10, 60/11 in 8/20), če kandidat ustreznega dovoljenja še nima;
3. pisno izjavo, da za namen te javne objave dovoljuje Ministrstvu za obrambo pridobitev podatkov iz uradne evidence (če kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženega obrazca »vloga za zaposlitev«, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Skladno z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list Republike Slovenije, št. 139/2006 in 104/10) se kandidati, ki ne izpolnjujejo natečajnih pogojev, ne bodo uvrstili v izbirni postopek.

Z izbranim kandidatom bo sklenjeno delovno razmerje za nedoločen čas, s polnim delovnim časom, v kolikor po opravljenem predhodnem zdravstvenem pregledu ter varnostnem preverjanju ne bo ugotovljenih zadržkov. Delo se bo opravljalo v prostorih Službe za splošne zadeve, Oddelka za prometne zadeve, na naslovu Vojkova cesta 59 v Ljubljani, oziroma na območju delovanja Ministrstva za obrambo.

Kandidat vloži prijavo v pisni obliki (**OBVEZNO NA PRILOŽENEM OBRAZCU “VLOGA ZA ZAPOSLITEV”**), ki jo pošlje v zaprti ovojnici **z označbo**: »Za javno objavo na prosto delovno mesto **koordinator VII/2 – vodja tehničnih pregledov**, **št. 110-14/2022**« **na naslov**: Ministrstvo za obrambo, Sekretariat generalnega sekretarja, Služba za kadrovske zadeve, Oddelek za kadrovske zadeve, Vojkova cesta 55, 1000 Ljubljana, in sicer **v roku 15 dni** po objavi na spletnem mestu državne uprave GOV.SI in Zavodu Republike Slovenije za zaposlovanje, torej do vključno **28. 1. 2022**. Za pisno obliko prijave se šteje tudi elektronska oblika, poslana na **elektronski naslov** [glavna.pisarna@mors.si](mailto:glavna.pisarna@mors.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem postopku javne objave bo objavljeno na osrednjem spletnem mestu državne uprave GOV.SI.

Informacije o izvedbi javne objave daje Helena Balažič Kondič, 01 471 16 82.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.